དེའང་དཀར་མོ་རྩེ་རྒྱལ་ལམ་ཞྭ་དཀར་རྩེ་རྒྱལ་ནི།སྔོན་རིག་འཛིན་རྔམ་པ་ལྕེ་རིང་གིས་མཁས་པའི་སྒྲ་ཚད་རྩོད་དུས་གསོལ་བས།མཁས་ཞྭ་དཀར་མོ་རྩེ་རྒྱལ་ཞེས་སུ་གྲགས་གསུངས་པ་ལྟར།སྤྱིར་འདི་ཉིད་མཁས་པའི་རྩོད་གྲྭར་འགྲིམ་དུས་གྱོན་དགོས་པར་སྣང༌།འོན་ཀྱང་ད་ལྟ་གཙོ་བོ་གསང་སྔགས་ཀྱི་ལས་ཆོག་སོགས་ཀྱི་སྐབས་སྒྲུབ་གཤེན་པས་གསོལ་གྱི་ཡོད།དེའང་རྒྱུ་ནི་བལ་ཕྱིང་གི་ནང་འཚང་དང་ཕྱི་གཡོག་ནི་རས་དཀར་གྱིས་འཐུས།བརྡ་དོན་ནི།སྤྱིར་རྒྱབ་ནས་གཞོལ་ཅིང་མདུན་ནས་དགྱེ་བ་ནི།བོན་ལ་མོས་ཞིང་འཁོར་བ་ལ་ཡིད་ལྡོག་པའི་དོན་དང༌།དཔྲལ་བར་ནོར་བུ་རྩེ་གསུམ་དང་མཐའ་རས་དམར་པོས་གཡོག་པ་སོགས་ནི།མཐར་སྨིན་གྲོལ་གསུམ་གྱི་དོན་རྫོགས་ཤིང་དབལ་མོའི་མ་ཚོགས་ལས་ལ་འཁོར་བའི་དོན་དང༌།ནང་གཡོག་དམར་པོ་བྱེད་པ་ནི་གསང་སྔགས་ཁྲོ་ཚོགས་རྫོགས་པའི་བརྡ་བཤད་སོགས་རྒྱས་པར་ཡོད་ཞུ།།